t_ja (2026-04-22 21:08:38+00:00): @Tomas_J: Ahoj, precital som si svoju prvu spravu viac krat, ale nevidim na nej nic, co by bolo nevhodne v tejto situacii:
- nulovy pocet vykricnikov,
- nulovy pocet neslusnych slov (nieto este vulgarizmov),
- a len dve slova napisane CAPS LOCK-om, nakolko tento jednoduchy editor neumoznuje inak zvyraznit text (napr. tucnym pismom, atd.).
To, ze je tam aj nula-nula-nic vyskytov slova "dakujem", je z toho dovodu, ze nie je naozaj za co ☹️
Uznavam, ze moja sprava je stroha, ale kedze mnohokrat nedostanem ziadnu odpoved, nevidim dovod plytvat mojim volnym casom na vypisovanie romanov. Kludne som mohol len revertnut zmeny a nechat to tak, ale myslim si, ze spaetna vazba je dolezita. Z toho dovodu som nielen informoval autora, ze jeho zmeny boli odstranene, ale aj som doplnil dovody, preco som sa tak rozhodol. To ze sa to nestretlo s pochopenim na autorovej strane, je uz iny pribeh...

@50Robo75: Dobrý večer pán Róbert,
ospravedlňujem sa, ak sa Vás tykanie v mojej prvej správe nejako dotklo. V internetových komunitách ako je napr. aj OSM je úplne bežné, že si tykáme.
Čo sa týka vandalizmu, nenapísal som, že je to "čistý vandalizmus". A netreba sem písať poučky, nie sme predsa na súde... U mňa je vandalizmus už aj to, keď si niekto nedá ani tú minimálnu námahu, aby si naštudoval základy. Nestalo by sa potom, že preznačením priechodu pre chodcov (https://www.openstreetmap.org/way/296560950/history) na cyklochodník rozbije navigáciu pre peších, ktorá ich potom začne navigovať po ceste prvej triedy.

Poďme sa vrátiť k bodom z mojej prvej správy:
ad 1) tu neboli žiadne námietky, takže považujem za vybavené.
ad 2) v tejto oblasti som bol naposledy 8.4.2026. Nakoľko sa mohlo za tie dva týždne niečo zmeniť, obetoval som dnes vyše polhodinu môjho volného času a spravil prieskum v tejto lokalite od Budatínskeho mosta až po Strážov. Jediná značka s označením cyklochodníka je pred zrekonštruovaným železničným mostom smerom k Budatínskemu hradu, ale tento cyklochodník bol už dávno zmapovaný. Požičiam si Váš výraz, a všetko čo ste "načmárali", t.j. neexistujúce značené cyklochodníky, nie je vôbec pravda. Fotky sú dostupné vo Freemap fotogalérii: https://www.freemap.sk/#map=16/49.231282/18.721991&layers=X~I

Na druhej strane chápem motiváciu pomôcť cyklistom používajúcim mapu vychádzajúcu z dát OpenStreetMap, a preto som označil chodník pre peších okolo zastávky Žilina-predmestie, vrátane podchodu na severnú stranu, ako bicycle=yes. Tým sa umožní použitie navigácie pre cyklistov po týchto chodníkoch a neobmedzí to peších. Ak ale budú cyklisti jazdiť "ako prasatá" a niekto sa rozhodne zmazať označenie bicycle=yes, nebude možné mu protiargumentovať, nakoľko značky pre cyklistov tam osadené nie sú. Je to o to smutnejšie, keď sa vezme do úvahy fakt, koľko miliónov € stála táto (zatiaľ) zbytočná zastávka a nezostalo na pár značiek ☹️

Ak by ste sa rozhodli naučiť niečo nové a sem-tam niečo zakresliť, tak odporúčam začať s malými a jednoduchými zmenami, a pri nahrávaní dát aktivovať možnosť "chcem aby moje zmeny boli skontrolované" (nepoužívam editor "iD", takže presný postup neviem). V prípade nejasností konzulovať OSM Wiki a prípadne sa spýtať v našej diskusnej skupine: https://groups.google.com/g/osm_sk
Ak nie je chuť/motivácia/trpezlivosť zakresľovať objekty do OSM dát, stále môžete pomôcť nahraním fotiek z cyklovýletov (napr. aktuálne fotky turistických/cyklistických rázcestníkov, tabulí s mapami alebo informáciami, atď) do našej fotogalérie (je potrebné si vytvoriť účet). 
Prípadne je ešte možné upozorniť na nezmapované objekty cez OSM poznámky, ale toto je beh na dlhé trate a môže trvať aj roky, kým niekto iný navštívi dané miesto a skontroluje skutočnosť, ktorá je popísaná v OSM poznámke.

S pozdravom
Tibor